નવી દિલ્હી- હિંદ મહાસાગરમાં પોતાની તાકાત વધારી ભારતને ઘેરવા પ્રયાસ કરી રહેલા ચીનને ધ્યાનમાં રાખીને ભારત અને ફ્રાંસ વચ્ચે મહત્વનો સુરક્ષા કરાર કરવામાં આવ્યો છે. જે અંતર્ગત ફ્રાંસના પ્રેસિડેન્ટ ઈમેન્યુલ મેક્રોન અને ભારતના પીએમ નરેન્દ્ર મોદી વચ્ચે સૈન્ય સહયોગ કરાર પર હસ્તાક્ષર કરવામાં આવ્યા હતા. આ કરાર અંતર્ગત ભારત અને ફ્રાંસ બન્ને દેશ પોતાના નેવી બેઝને એક-બીજાના યુદ્ધજહાજ માટે ખુલ્લા મુકશે. મહત્વનું છે કે, ચીન અનેક નાના દેશોને સાથે રાખીને દક્ષિણ ચીન વિસ્તાર અને હિંદ મહાસાગરમાં પોતાનો પ્રભાવ વધારી રહ્યું છે. ચીનની આ હરકતોને જોતાં ભારત અને ફ્રાંસ વચ્ચેનો સુરક્ષા સહયોગ મહત્વનો માનવામાં આવે છે.